મેન્સ વેઇટલિફ્ટિંગના ૧૦૫ કિગ્રા વજનજૂથમાં ૨૨ વર્ષીય પ્રદીપસિંહે ભારતને સિલ્વર મેડલ અપાવ્યો છે. પ્રદીપસિંહે કુલ ૩૫૨ કિગ્રા (૧૫૨ કિગ્રા સ્નેચમાં, ૨૦૦ કિગ્રા ક્લિન જર્કમાં) વજન ઉંચક્યું હતું. સમોઆના સેનેલે માઓએ ૩૬૦ કિગ્રા (૧૫૪ અને ૨૦૬) સાથે ગોલ્ડ મેડલ પોતાને નામે કર્યો હતો. કોમનવેલ્થ યુથ, જુનિયર એન્ડ સિનિયર વેઇટલિફ્ટિંગ ચેમ્પિયનશિપમાં ગોલ્ડ મેડલ જીતીને પ્રદીપે કોમનવેલ્થ ગેમ્સ માટે ક્વોલિફાઇ કર્યું હતું. તેણે આજે સિલ્વર મેડલ સાથે નેશનલ પણ પોતાને નામે કર્યો હતો.